Onsdag, den 22. april 2009

Mærkning af dæk i forbindelse med brændstofeffektivitet ***I

P6_TA(2009)0248

Europa-Parlamentets lovgivningsmæssige beslutning af 22. april 2009 om forslag til Europa-Parlamentets og Rådets direktiv om mærkning af dæk med brændstofeffektivitet og andre vigtige parametre (KOM(2008)0779 - C6-0411/2008 - 2008/0221(COD))

2010/C 184 E/54

(Fælles beslutningsprocedure: førstebehandling)

Europa-Parlamentet,

der henviser til Kommissionens forslag til Europa-Parlamentet og Rådet (KOM(2008)0779),

der henviser til EF-traktatens artikel 251, stk. 2, og artikel 95, på grundlag af hvilke Kommissionen har forelagt forslaget (C6-0411/2008),

der henviser til forretningsordenens artikel 51,

der henviser til betænkning fra Udvalget om Industri, Forskning og Energi og udtalelse fra Udvalget om Miljø, Folkesundhed og Fødevaresikkerhed (A6-0218/2009),

Onsdag, den 22. april 2009

P6_TC1-COD(2008)0221

Europa-Parlamentets holdning fastlagt ved førstebehandlingen den 22. april 2009 med henblik på vedtagelse af Europa-Parlamentets og Rådets forordning (EF) nr. …/2009 om mærkning af dæk med hensyn til brændstofeffektivitet og andre vigtige parametre

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen ║,

under henvisning til udtalelse fra Det Europæiske Økonomiske og Sociale Udvalg (1),

under henvisning til udtalelse fra Regionsudvalget (2),

efter proceduren i traktatens artikel 251 (3), og

ud fra følgende betragtninger:

(1) På baggrund af klimaændringer og behovet for at styrke konkurrenceevnen i Europa er bæredygtig mobilitet en alvorlig udfordring for Fællesskabet, hvilket Kommissionen har understreget i sin meddelelse af 8. juli 2008 om grønnere transport (4).

(2) I Kommissionens meddelelse af 19. oktober 2006»Handlingsplan for energieffektivitet: Udnyttelse af potentialet« (5) beskrives potentialet for at reducere det samlede energiforbrug med 20 % inden 2020 ved hjælp af en række målrettede aktioner, herunder mærkning af dæk.

(3) 20-30 % af køretøjernes brændstofforbrug skyldes dækkenes rullemodstand. Lavere rullemodstand i dækkene kan derfor bidrage væsentligt til vejtransportens energieffektivitet og dermed mindske emissionerne.

(4) Dæk karakteriseres ved flere parametre, som hænger sammen indbyrdes. Forbedring af én parameter såsom energieffektivitet kan indvirke negativt på andre parametre, f.eks. vejgreb i vådt føre, mens en forøgelse af vejgrebet kan indvirke negativt på rullestøjen i omgivelserne. Dækfabrikanterne bør anspores til at optimere alle parametre , uden at allerede opnåede sikkerhedsstandarder derved undermineres .

(5) Brændstofbesparende dæk er omkostningseffektive, da brændstofbesparelserne rigeligt opvejer den højere anskaffelsespris for dækkene, som skyldes højere produktionsomkostninger.

(6) ║ Europa-Parlamentets og Rådets forordning (EF) nr. …/2009 af… [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer] (6) indeholder mindstekrav til dæks rullemodstand. Med den teknologiske udvikling er det muligt at bringe energitabet fra dækkenes rullemodstand betydeligt ned under disse mindstekrav. For at mindske miljøvirkningerne fra vejtransporten er det derfor hensigtsmæssigt at indføre bestemmelser, der giver slutbrugerne harmoniserede oplysninger om denne parameter og dermed ansporer dem til at anskaffe mere brændstofbesparende dæk.

(7) For at øge forståelsen af rullemodstand og skabe større bevidsthed herom, ville en kalkulator til beregning af brændstofbesparelse som den, der allerede eksisterer for C3-dæk, kunne tjene som et hensigtsmæssigt værktøj til påvisning af mulige besparelser af brændstof, penge og CO2.

(8) Trafikstøj er en alvorlig gene og skadelig for sundheden. ║ Forordning (EF) nr. …/2009 [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer] indeholder mindstekrav til dæks afgivelse af rullestøj til omgivelserne. Med den teknologiske udvikling er det muligt at bringe dækkenes rullestøj betydeligt ned under disse mindstekrav. For at mindske trafikstøjen er det derfor hensigtsmæssigt at indføre bestemmelser, der giver slutbrugerne harmoniserede oplysninger om denne parameter og dermed ansporer dem til at anskaffe dæk med mindre rullestøj.

(9) En harmonisering af oplysningerne om dæks rullestøj ville også gøre det lettere at gennemføre foranstaltninger mod trafikstøj og medvirke til at skærpe opmærksomheden om dækkenes betydning for trafikstøjen inden for rammerne af Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj (7).

(10) ║ Forordning (EF) nr. …/2009 [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer] indeholder mindstekrav til dæks vejgreb i vådt føre. Med den teknologiske udvikling er det muligt at give dækkene et betydelig bedre vejgreb i vådt føre end disse mindstekrav og dermed opnå kortere bremselængde i vådt føre. For at forbedre færdselssikkerheden er det derfor hensigtsmæssigt at indføre bestemmelser, der giver slutbrugerne harmoniserede oplysninger om denne parameter og dermed ansporer dem til at anskaffe dæk, der giver bedre vejgreb i vådt føre.

(11) Færdselssikkerheden påvirkes også af andre dækparametre, eksempelvis akvaplaning og kurveegenskaber. På nuværende tidspunkt findes der imidlertid ikke harmoniserede prøvningsmetoder for sådanne parametre. Det er derfor hensigtsmæssigt at åbne mulighed for, at der på et senere tidspunkt om nødvendigt kan indføres bestemmelser om harmoniserede oplysninger til slutbrugerne om sådanne dækparametre.

(12) Snedæk og nordiske vinterdæk har specifikke parametre, som ikke er fuldt sammenlignelige med normale dæk. Parametrene for disse dæk bør vises på en sådan måde, at de sidestilles med normale dæk for at sikre, at slutbrugerne træffer retfærdige og velinformerede beslutninger.

(13) Oplysninger om dækparametre, der gives i form af en standardmærkning, vil formentlig påvirke slutbrugernes beslutning om anskaffelse i retning af sikrere, mere støjsvage og mere brændstofbesparende dæk. Det vil igen anspore dækfabrikanterne til at optimere disse dækparametre, hvilket baner vejen for et mere bæredygtigt forbrug og en mere bæredygtig produktion.

(14) Dækfabrikanter, -leverandører og -distributører bør tilskyndes til at overholde denne forordnings bestemmelser inden 2012 med henblik på at fremskynde mrækningsordningens anerkendelse og realisere de hermed forbundne fordele.

(15) Forskellige regler for mærkning af dæk fra medlemsstat til medlemsstat vil hindre samhandelen inden for Fællesskabet og pålægge dækfabrikanterne større administrative byrder og prøvningsomkostninger.

(16) 78 % af dækmarkedet udgøres af dæk, der skal erstatte udtjente dæk. Der er derfor god grund til at give slutbrugerne oplysning om parametrene både for nye dæk, der skal erstatte udtjente dæk, og for de dæk, der er monteret på fabriksnye køretøjer.

(17) Behovet for bedre oplysning om dækkenes brændstofeffektivitet og andre dækparametre er relevant for forbrugerne, herunder administratorer af vognparker og transportvirksomheder, som ikke uden videre kan sammenligne de forskellige dækmærkers parametre, når der ikke findes nogen ordning for mærkning og harmoniseret prøvning. Det er derfor hensigtsmæssigt, at dæk i kategori C1, C2 og C3 er omfattet af denne forordning .

(18) En energimærkning, hvor produktet indplaceres på en skala fra A til G, er, som den anvendes på husholdningsapparater i medfør af Rådets direktiv 92/75/EF af 22. september 1992 om angivelse af husholdningsapparaters energi- og ressourceforbrug ved hjælp af mærkning og standardiserede vareoplysninger (8), velkendt blandt forbrugerne og har vist sig at fremme salget af mere effektive apparater. Der bør bruges samme udformning til mærkning af dæk med brændstofeffektivitet.

(19) Med mærkning på dækkene på salgsstedet og i teknisk salgsmateriale skulle det være sikret, at distributører og potentielle slutbrugere får harmoniserede oplysninger om dæks brændstofeffektivitet, vejgreb i vådt føre og afgivelse af rullestøj til omgivelserne.

(20) Nogle slutbrugere vælger deres dæk, inden de kommer til salgsstedet, eller køber dæk pr. postordre. For at sikre, at disse slutbrugere også kan træffe et kvalificeret valg på grundlag af harmoniserede oplysninger om dæks brændstofeffektivitet, vejgreb i vådt føre og afgivelse af rullestøj til omgivelserne, bør mærkningen vises i alt teknisk salgsmateriale, også når det er til rådighed via internettet.

(21) Potentielle indkøbere bør forsynes med supplerende standardoplysninger, som forklarer mærkets forskellige komponenter – brændstofeffektivitet, vejgreb i vådt føre og støjemissioner – og deres relevans, herunder en kalkulator til beregning af brændstofbesparelsen, som viser de gennemsnitlige besparelser med hensyn til brændstof, CO2 og omkostninger. Disse oplysninger bør angives på EU's dækmærkningswebsted samt i pjecer og på plakater på alle salgssteder. Webadressen bør anføres tydeligt på mærket og alt teknisk salgsmateriale.

(22) Oplysningerne bør gives i overensstemmelse med de harmoniserede prøvningsmetoder i ║ forordning (EF) nr. …/2009 [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer], således at slutbrugerne kan sammenligne forskellige dæk og fabrikanternes prøvningsomkostninger begrænses.

(23) Det er hensigtsmæssigt, at medlemsstaterne indfører incitamenter for brændstofbesparende dæk med henblik på at nedbringe CO2-emissionerne fra vejtransport. Disse incitamenter bør være i overensstemmelse med traktatens artikel 87 og 88. Der bør fastsættes mindstekrav til brændstofeffektivitetsklasse, således at opsplitning af det indre marked undgås.

(24) Det er afgørende for, om målet med bestemmelserne om mærkning nås, at fabrikanter, leverandører og distributører overholder dem, også med henblik på at sikre lige konkurrencevilkår i Fællesskabet. Medlemsstaterne bør derfor beslutte, hvilke tiltag er effektive, herunder overvågning af markedet, regelmæssig efterfølgende kontrol og effektive sanktioner, som i tilstrækkelig grad kan sikre håndhævelse af denne forordnings bestemmelser.

(25) I forbindelse med gennemførelsen af de relevante bestemmelser i denne forordning bør medlemsstaterne bestræbe sig på at afstå fra foranstaltninger, der pålægger små og mellemstore virksomheder (SMV) uberettigede, bureaukratiske og tunge forpligtelser, og, hvor det er muligt, at tage hensyn til SMV'ernes særlige behov og finansielle og administrative begrænsninger.

(26) Med henblik på en korrekt evaluering af gennemførelsen af denne forordning bør der foretages en gennemgang for at fastslå, om det er nødvendigt med ændringer. Denne gennemgang bør især fokusere på forbrugernes forståelse af mærket, herunder støjparameteren, og tilpasning til teknologiske ændringer.

(27) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen (9).

(28) Kommissionen bør navnlig tillægges beføjelser til at indføre krav til vådgrebsklassificering af dæk i kategori C2 og C3, indføre krav til andre væsentlige dækparametre end brændstofeffektivitet, vådgreb og rullestøj og tilpasse bilagene til den tekniske udvikling. Da der er tale om generelle foranstaltninger, der har til formål at ændre ikke-væsentlige bestemmelser i denne forordning, herunder ved at supplere den med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF -

UDSTEDT FØLGENDE FORORDNING:

Artikel 1

Mål og emne

Målet med denne forordning er at øge sikkerheden og den økonomiske og miljømæssige effektivitet inden for vejtransport ved at fremme brændstofbesparende, sikre og støjsvage dæk.

Ved denne forordning opstilles rammerne for formidling af harmoniserede oplysninger om dækparametre ved mærkning , som gør det muligt for forbrugerne at foretage velinformerede valg, når de køber dæk .

Artikel 2

Anvendelsesområde

1. Denne forordning finder anvendelse på dæk i kategori C1, C2 og C3.

2. Uanset stk. 1 finder denne forordning ikke anvendelse på:

a) regummierede dæk

b) professionelle off road-dæk

c) dæk, som kun er beregnet til montering på køretøjer, der er registreret første gang før den 1. oktober 1990

d) dæk af T-typen til reservehjul til midlertidig brug

e) dæk, som kun er beregnet til hastigheder under 80 km/h

f) dæk med en nominel fælgdiameter på op til 254 mm eller på 635 mm og derover

g) dæk monteret med traktionsforbedrende anordninger, f.eks. pigdæk.

Artikel 3

Definitioner

I denne forordning forstås ved:

1) »C1-, C2- og C3-dæk«: dæk i de kategorier, der er defineret i artikel 8 i ║ forordning (EF) nr. …/2009 [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer]

2) »dæk af T-typen til reservehjul til midlertidig brug«: et reservedæk til midlertidig brug, der er beregnet for højere oppumpningstryk end normale og forstærkede dæk

3) »snedæk«:

et dæk, hvis slidbanemønster, slidbanesammensætning eller -opbygning primært er udformet til at opnå en bedre ydeevne på sne end et normaldæk for så vidt angår dets evne til at sætte køretøjet i gang eller holde det i gang

4) »salgssted«: et sted, hvor dæk frembydes ▐ eller udbydes til salg, herunder bilforhandleres udstillingslokaler, for så vidt angår frembydning af dæk, der ikke er monteret på køretøjerne

5) »teknisk reklamemateriale«: tekniske vejledninger, brochurer, foldere og kataloger i enten trykt eller elektronisk form eller offentliggjort på internettet men som ikke omfatter mediereklamer , der anvendes til markedsføring af dæk eller køretøjer, er rettet mod slutbrugere og distributører og indeholder en beskrivelse af et dæks specifikke parametre ▐

6) »teknisk dokumentation«: information om dæk, herunder dækfabrikant og -modelbetegnelse; beskrivelse af den dæktype eller gruppe dæktyper, som er omfattet af angivelsen af brændstofeffektivitetsklasse, vådgrebsklasse og målt rullestøj; prøvningsrapporter og prøvningsnøjagtighed

7) »kalkulator til beregning af brændstofbesparelsen«:

et værktøj, der findes på dækmærkningswebsteder, og som viser den potentielle gennemsnitlige brændstofbesparelse, CO 2 og omkostningsreduktion for C1-, C2- og C3-dækklasser

8) »EU's dækmærkningswebsted«:

en central onlinekilde til forklarende og supplerende oplysninger, der forvaltes af Kommissionen, om dækmærkets indhold, som også omfatter en kalkulator til beregning af brændstofbesparelsen

9) »fabrikant«: enhver fysisk eller juridisk person, som fremstiller et produkt eller får et produkt konstrueret eller fremstillet og markedsfører dette produkt under sit navn eller varemærke

10) »importør«: enhver fysisk eller juridisk person, der er etableret i Fællesskabet, og som bringer et produkt fra et tredjeland i omsætning på Fællesskabets marked

11) »leverandør«: fabrikanten eller dennes bemyndigede repræsentant i Fællesskabet eller importøren

12) »distributør«: enhver fysisk eller juridisk person i forsyningskæden, bortset fra fabrikanten og importøren, som gør et dæk tilgængeligt på markedet

13) »gøre tilgængelig på markedet«: enhver levering af et produkt med henblik på distribution eller anvendelse på Fællesskabets marked som led i erhvervsvirksomhed, mod eller uden vederlag

14) »slutbrugere«: forbrugere, herunder administratorer af vognparker og vejtransportvirksomheder, som anskaffer eller forventes at anskaffe dæk

15) »væsentlig parameter«: en dækparameter såsom rullemodstand, vådgreb eller rullestøj, som indvirker mærkbart på miljø, færdselssikkerhed eller sundhed under brugen af dækket.

Artikel 4

Kommissionens ansvar

1. Kommissionen skal inden september 2010 oprette og forvalte EU's » dækmærkningswebsted « som en referencekilde til forklarende og supplerende oplysninger om dækmærkets enkelte komponenter.

2. Webstedet skal indeholde:

a) en forklaring på de piktogrammer, der benyttes i mærket

b) en kalkulator til beregning af brændstofeffektiviteten, som viser de potentielle besparelser med hensyn til brændstof, omkostninger og CO2 ved montering af dæk med lav rullemodstand, for C1-, C2- og C3-dæk

c) en udtalelse, hvor det fremhæves, at den reelle brændstofbesparelse og færdselssikkerheden i høj grad afhænger af førerens kørsel og navnlig følgende: i) at der kan opnås en betydelig brændstofbesparelse ved økonomisk kørsel ii) at dæktrykket bør kontrolleres regelmæssigt, da korrekt dæktryk giver bedre vejgreb i vådt føre og bedre brændstoføkonomi, og iii) at der altid bør holdes den fornødne bremseafstand.

Artikel 5

Dækleverandørernes ansvar

Medlemsstaterne sikrer, at dækleverandørerne opfylder følgende:

1) leverandørerne sikrer, at der på slidbanen på C1- og C2-dæk, som leveres til distributører eller slutbrugere, er forsynet med et indpræget mærke eller påsat en mærkat med angivelse af brændstofeffektivitet og vådgrebsklasse og den målte rullestøj, jf. bilag I, del A, B og C

2) mærket og mærkaten i nr. 1 skal være udformet som foreskrevet i bilag II║

3) leverandørerne angiver brændstofeffektivitetsklasse, vådgrebsklasse og målt rullestøj i teknisk salgsmateriale, jf. bilag I, i den i bilag III krævede rækkefølge. For C2- og C3-dæk skal den målte rullemodstandskoefficient også angives

4) leverandørerne stiller teknisk dokumentation til rådighed for medlemsstaternes myndigheder på deres anmodning i op til fem år efter, at det sidste dæk af en given dæktype er gjort tilgængelig på markedet; den tekniske dokumentation skal være så detaljeret, at myndighederne er i stand til at kontrollere nøjagtigheden af mærkningens oplysninger om brændstofeffektivitet, vådgreb og rullestøj║

5) leverandørerne angiver de målte værdier fra typegodkendelsestesten for hver enkelt model, for så vidt angår rullemodstandskoefficient (udtrykt i kg/t), vådgrebsindeks (udtrykt som ydeevneindeks, G, sammenlignet med standardreferencedæk) og støjemissioner (udtrykt i dB) i en offentlig tilgængelig database.

Artikel 6

Dækdistributørernes ansvar

Medlemsstaterne sikrer, at dækdistributørerne opfylder følgende:

1) distributørerne sikrer, at den mærkat eller det mærke , som leverandøren har påsat i overensstemmelse med artikel 5, nr. 1, eller en mere detaljeret og forklarende version af mærket, jf. bilag II, punkt 3, forefindes og vises på et klart synligt sted, enten på dækket eller i umiddelbar nærhed heraf på salgsstedet║

2) for dæk, der udbydes til salg, men ikke kan beses af slutbrugeren, skal distributøren give slutbrugeren dokumentation om deres brændstofeffektivitetsklasse, vådgrebsklasse og målt rullestøj║

3) for C1-, ║ C2- og C3 -dæk skal distributørerne angive den forklarende version af mærket, jf. bilag II, punkt 3 eller 4, med oplysning om brændstofeffektivitetsklasse og målt rullestøj som angivet i Bilag I, hhv. del A, B og C, på eller sammen med slutbrugerens regning ved køb af dæk. ▐

Artikel 7

Køretøjsleverandørernes og køretøjsdistributørernes ansvar

Medlemsstaterne sikrer, at køretøjsleverandørerne og køretøjsdistributørerne opfylder følgende:

1) køretøjsleverandørerne og køretøjsdistributørerne stiller oplysninger til rådighed om de dæk, der er monteret på fabriksnye køretøjer; oplysningerne skal omfatte brændstofeffektivitetsklasse, jf. bilag I, del A, målt rullestøj, jf. bilag I, del C, og for C1-dæks vedkommende vådgrebsklasse, jf. bilag I, del B, i den i bilag III angivne rækkefølge . Disse oplysninger medtages som minimum i det elektroniske tekniske salgsmateriale og formidles til slutbrugeren inden salg af køretøjet

2) hvis der kan være monteret forskellige dæk på et fabriksnyt køretøj, uden at slutbrugeren får mulighed for selv at vælge, angiver oplysningerne i henhold til nr. 1 den laveste brændstofeffektivitetsklasse og vådgrebsklasse og den højeste målte rullestøj for de pågældende dæktyper ▐

3) hvis slutbrugeren får mulighed for at vælge mellem forskellige dæktyper på et fabriksnyt køretøj, gælder et af følgende litra: a) hvis slutbrugeren får mulighed for at vælge mellem forskellige dæk-/fælgstørrelser men ikke mellem andre af dæktypens parametre, skal oplysningerne nævnt i nr. 1 for hver dæk-/fælgstørrelse nævne den laveste brændstofeffektivitet, vådgrebsklasse og den højeste målte rullestøj for alle dæktyper inden for denne dæk-/fælgstørrelse b) med undtagelse af de tilfælde, der er omfattet under litra a) skal oplysningerne nævnt i nr. 1 omfatte brændstofeffektivitetsklassen, vådgrebsklassen og den målte rullestøj for alle dæktyper, som slutbrugeren kan vælge imellem.

Artikel 8

Harmoniserede prøvningsmetoder

De oplysninger om brændstofeffektivitetsklasse, vådgrebsklasse og målt rullestøj, der skal gives i medfør af artikel 5, 6 og 7, skal være fremkommet ved hjælp af de harmoniserede prøvningsmetoder, der henvises til i bilag I. De harmoniserede prøvninger skal forsyne slutbrugeren med en pålidelig klassificering, der i fuldt omfang er repræsentativ for de testede egenskaber.

Artikel 9

Verifikationsprocedure

1. Medlemsstaterne vurderer, efter proceduren i bilag IV, overensstemmelsen af de oplyste brændstofeffektivitets- og vådgrebsklasser, jf. bilag I, del A og B, og den oplyste målte rullestøj, jf. bilag I, del C ║.

2. Sådanne vurderinger berører ikke EU-typegodkendelse af køretøjer eller dæk i henhold til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (10) eller forordning (EF) nr. …/2009 [om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer]. I forbindelse med overensstemmelsesvurderingen henviser medlemsstaterne, hvor det er relevant, også til dokumentationen for typegodkendelse af dæk og de relevante støttedokumenter, som leverandøren stiller til rådighed.

3. Medlemsstaterne sikrer, at de kompetente myndigheder indfører en ordning for rutinemæssige og ikke-rutinemæssige inspektioner af salgsstederne med henblik på at sikre, at forordningens forskrifter overholdes.

Artikel 10

Det indre marked

1. Når kravene i denne forordning er opfyldt, kan medlemsstaterne med begrundelse i de produktoplysninger, der er omfattet af denne forordning , hverken forbyde, at dæk gøres tilgængelige på markedet, eller sætte begrænsninger herfor.

2. Medmindre det modsatte bevises, skal medlemsstaterne anse mærkning og produktoplysninger for at opfylde bestemmelserne i denne forordning . Medlemsstaterne kan hos leverandørerne rekvirere teknisk dokumentation, i overensstemmelse med artikel 4, nr. 5, med henblik på at vurdere de oplyste værdiers nøjagtighed.

Artikel 11

Incitamenter

Medlemsstaterne indfører ikke incitamenter for dæk med en brændstofeffektivitetsklasse under niveau C eller en vådgrebsklasse under niveau C , jf. bilag I, hhv. del A og B .

Artikel 12

Ændringer og tilpasning til den tekniske udvikling

Følgende foranstaltninger, som har til formål at ændre ikke-væsentlige bestemmelser i denne forordning , herunder ved supplere den, vedtages efter forskriftsproceduren med kontrol ║ i artikel 14, stk. 2:

1) indførelse af krav til vådgrebsklassificering af C2- og C3-dæk, forudsat at der foreligger egnede harmoniserede prøvningsmetoder

2) indførelse af krav til snedæk og nordiske vinterdæk

3) tilpasning af bilag I - IV til den tekniske udvikling.

Artikel 13

Håndhævelse og sanktioner

1. Medlemsstaterne sikrer ved hjælp af en vedvarende udveksling af information et nært samarbejde om markedstilsyn af hensyn til konsekvent gennemførelse af denne forordning. Medlemsstaterne træffer passende foranstaltninger til regelmæssig efterfølgende kontrol for at sikre, at dæk, der ikke er behørigt mærkede, bringes i overensstemmelse eller fjernes fra markedet.

2. Medlemsstaterne indfører foranstaltninger, der fastlægger sanktioner for overtrædelser af bestemmelserne i denne forordning, herunder bestemmelser om sanktioner for overtrædelse af de nationale bestemmelser, der er vedtaget i medfør af denne forordning, og bestemmelser, der sikrer gennemførelsen heraf.

3. Disse foranstaltninger skal være effektive, stå i rimeligt forhold til overtrædelsernes grovhed og have afskrækkende virkning.

4. Medlemsstaterne giver omgående Kommissionen meddelelse om disse foranstaltninger og eventuelle efterfølgende ændringer deraf.

Artikel 14

Udvalg

1. Kommissionen bistås af et udvalg.

2. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

Artikel 15

Revision

1. Senest den 1. november 2015 reviderer Kommissionen gennemførelsen af denne forordning, bl.a. under hensyntagen til følgende:

a) mærkets effektivitet, hvad angår forbrugerbevidsthed

b) hvorvidt mærkningsordningen bør udvides til at omfatte regummierede dæk

c) hvorvidt der bør indføres nye dækparametre eller –klasser

d) de oplysninger om dækparametre, der leveres af køretøjsleverandører og -distributører til slutbrugerne

2. På grundlag af denne revision og efter en konsekvensanalyse og en forbrugerundersøgelse forelægger Kommissionen Europa-Parlamentet og Rådet en rapport, om nødvendigt ledsaget af et forslag til ændring af denne forordning.

Artikel 16

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. november 2012.

Artikel 5 og 6 finder dog ikke anvendelse på dæk, der er fremstillet inden 1. juli 2012 .

Denne forordning er bindende i alle enkeltheder og gælder umiddelbart i hver medlemsstat. Udfærdiget i ║ På Europa-Parlamentets vegne Formand På Rådets vegne Formand

(1) Udtalelse af 25.3.2009 (endnu ikke offentliggjort i EUT).

(2) EUT C …

(3) Europa-Parlamentets holdning af 22.4.2009.

(4) KOM(2008)0433.

(5) KOM(2006)0545.

(6) EUT L ….

(7) EFT L 189 af 18.7.2002, s. 12.

(8) EFT L 297 af 13.10.1992, s. 16.

(9) EFT L 184 af 17.7.1999, s. 23.

(10) EUT L 263 af 9.10.2007, s. 1.

Onsdag, den 22. april 2009

BILAG I Klassificering af dækparametre Del A: Brændstofeffektivitetsklasser Brændstofeffektivitetsklassen fastlægges på nedenstående skala fra A til G på grundlag af rullemodstandskoefficienten, som den er målt ifølge ║ FN/ECE-regulativ ║ . ▐ C1-dæk C2-dæk C3-dæk Rullemodstandskoefficient i kg/t Energieffektivitetsklasse Rullemodstandskoefficient i kg/t Energieffektivitetsklasse Rullemodstandskoefficient i kg/t Energieffektivitetsklasse rullemodstandskoefficient ≤6,5 A rullemodstandskoefficient ≤5,5 A rullemodstandskoefficient ≤4,0 A 6,6≤ rullemodstandskoefficient ≤7,7 B 5,6≤ rullemodstandskoefficient ≤6,7 B 4,1≤ rullemodstandskoefficient ≤5,0 B 7,8≤ rullemodstandskoefficient ≤9,0 C 6,8≤ rullemodstandskoefficient ≤8,0 C 5,1≤ rullemodstandskoefficient ≤6,0 C benyttes ikke D benyttes ikke D 6,1≤ rullemodstandskoefficient ≤7,0 D 9,1≤ rullemodstandskoefficient ≤10,5 E 8,1≤ rullemodstandskoefficient ≤9,2 E 7,1≤ rullemodstandskoefficient ≤8,0 E 10,6≤ rullemodstandskoefficient ≤12,0 F 9,3≤ rullemodstandskoefficient ≤10,5 F rullemodstandskoefficient ≥8,1 F rullemodstandskoefficient ≥12,1 G rullemodstandskoefficient ≥10,6 G benyttes ikke G Del B: Vådgrebsklasser Vådgrebsklassen for C1-dæk fastlægges på nedenstående skala fra A til G på grundlag af vådgrebsindekset, som det er målt ifølge FN/ECE-regulativ 117 om ensartede forskrifter for godkendelse af dæk med hensyn til rullestøjsemission og vejgreb på vådt underlag (1). Vådgrebsindeks Vådgrebsklasse 155≤ vådgrebsindeks A 140≤ vådgrebsindeks ≤154 B 125≤ vådgrebsindeks ≤139 C benyttes ikke D 110≤ vådgrebsindeks ≤124 E vådgrebsindeks ≤109 F benyttes ikke G Del C: Afgivelse af rullestøj til omgivelserne Den målte afgivne rullestøj til omgivelserne opgives i decibel og skal være målt ifølge FN/ECE-regulativ 117 om ensartede forskrifter for godkendelse af dæk med hensyn til rullestøjsemission og vejgreb på vådt underlag. Del D: Lavstøjsmærke For lavstøjsdæk defineret efter nedenstående inddeling suppleres mærkningen af den målte rullestøjsværdi målt i dB af »lavstøjsmærket«: Rullestøjsklasser (dB(A)) C1 C2 C3 Lavstøjs-mærke (2) ≤68 ≤69 ≤70 (1) EUT L 231 af 29.8.2008, s. 19. (2) Lavstøjs-mærke:

Onsdag, den 22. april 2009

BILAG II Mærkets udformning Mærkaten i artikel 5, nr. 1, og artikel 6, nr. 1, består af to dele: 1) et mærke, der er trykt i den nedenfor viste udformning, og 2) en plads til angivelse af leverandørens navn og dækkets modelbetegnelse, dimension, belastningstal, hastighedskategori og andre tekniske specifikationer. 1. Udformning 1.1. Det mærke, der trykkes på mærkaten i artikel 5, nr. 1, og artikel 6, nr. 1, skal være udformet som vist nedenfor: 1.2. Følgende oplysninger tilføjes til udformningen : Adressen på EU's dækmærkningswebsted med stor skrift i bunden af mærket 1.3. For mærket gælder følgende specifikationer: 1.4. Mærket skal have en bredde på mindst 75 mm og en højde på mindst 110 mm. Hvis mærket trykkes i større format, skal dets indhold opfylde ovenstående specifikationer forholdsmæssigt. 1.5. Mærket skal opfylde følgende krav: a) Farverne er angivet i CMYK – cyan, magenta, gul og sort – som i dette eksempel: 00-70-X-00: 0 % cyan, 70 % magenta, 100 % gul, 0 % sort. b) Tallene nedenfor henviser til figuren i punkt 1.3. Brændstofeffektivitet Piktogram: bredde: 19,5 mm, højde: 18,5 mm – Ramme om piktogram: linjebredde: 3,5 pt, bredde: 26 mm, højde: 23 mm – Ramme om klasse: linjebredde: 1 pt – Rammeafslutning: linjebredde: 3,5 pt, bredde: 36 mm – Farve: X-10-00-05; Vådgreb Piktogram: bredde: 19 mm, højde: 19 mm – Ramme om piktogram: linjebredde: 3,5 pt, bredde: 26 mm, højde: 23 mm – Ramme om klasse: linjebredde: 1 pt – Rammeafslutning: linjebredde: 3,5 pt, bredde: 26 mm – Farve: X-10-00-05; Afgivelse af rullestøj til omgivelserne Piktogram: bredde: 23 mm, højde: 15 mm – Ramme om piktogram: linjebredde: 3,5 pt, bredde: 26 mm, højde: 24 mm – Ramme om værdi: linjebredde: 1 pt – Rammeafslutning: linjebredde: 3,5 pt, højde: 24 mm – Farve: X-10-00-05; Ramme om mærket: stregtykkelse: 1,5 pt – Farve: X-10-00-05; Skala fra A til G — Pile: højde: 4,75 mm, mellemrum: 0,75 mm, sort stiplet linje: 0,5 pt – Farve: — A: X-00-X-00 — B: 70-00-X-00 — C: 30-00-X-00 — D: 00-00-X-00 — E: 00-30-X-00 — F: 00-70-X-00 — G: 00-X-X-00. — Tekst: Helvetica Bold 12 pt, 100 % hvid, sort kontur: 0,5 pt; Klasse — Pil: bredde: 16 mm, højde: 10 mm, 100 % sort; — Tekst: Helvetica Bold 27 pt, 100 % hvid; Linjer i skala: linjebredde: 0,5 pt, mellemrum mellem stiplede linjer: 5,5 mm, 100 % sort; Tekst i skala: Helvetica Bold 11 pt, 100 % hvid; Støjværdi — Felt: bredde: 25 mm, højde: 10 mm, 100 % sort; — Tekst: Helvetica Bold 20 pt, 100 % hvid; — Tekst enhed: Helvetica Bold Regular for »(A)« 13 pt, 100 % hvid; EU-logo: bredde: 9 mm, højde: 6 mm; Henvisning til forordning: Helvetica Bold 7,5 pt, 100 % hvid; Dækkategori: Helvetica Bold 7,5 pt, 100 % hvid; c) Baggrunden skal være hvid. 1.6. Dækkets kategori (C1, C2 eller C3) skal angives i mærket som vist i illustrationen i punkt 1.3. 2. Produktbetegnelse ║Leverandøren skal anføre sit navn, dækkets modelbetegnelse, dimension, belastningstal, hastighedskategori og andre tekniske specifikationer på mærkaten sammen med mærket; det kan ske i farve, format og udformning efter eget valg, forudsat at disse angivelser tilsammen ikke optager mere plads end 4/5 af mærkets areal, og at det signal, der derved gives, ikke interfererer med, hvad mærket signalerer. 3. Format for udvidet forklarende mærke Den forklarende version af mærket som omhandlet i artikel 6 skal være i overensstemmelse med nedenstående illustration, og teksten oversættes til det sprog, der er relevant på salgsstedet. Denne version af mærket skal udleveres til kunden på eller med selve regningen eller sammen med denne, medmindre dette medfører en uforholdsmæssig stor byrde for forhandleren, i hvilket tilfælde oplysningerne skal formidles i overensstemmelse med bilag II, punkt 4. 4. Format for oplysninger på kvittering Hvis omkostningerne ved at trykke det forklarende mærke som omhandlet i bilag II, punkt 3, udgør en uforholdsmæssig stor byrde for forhandleren, formidles oplysningerne som vist nedenfor:

Onsdag, den 22. april 2009

BILAG III Oplysninger i det tekniske salgsmateriale 1. Oplysningerne om dækkene skal gives i nedenstående rækkefølge: i) brændstofeffektivitetsklasse (║A til G) ii) vådgrebsklasse (║A til G) iii) målt afgivet rullestøj til omgivelserne (dB). 2. Oplysningerne skal opfylde følgende krav: i) være let læselige ii) være let forståelige iii) hvis der for en given dæktype er forskellig klassificering afhængigt af dimensioner eller andre parametre, oplyses intervallet mellem det dårligste og det bedste dæk. 3. Leverandørerne skal tillige stille følgende til rådighed på deres websted: i) et link til EU's dækmærkningswebsted ii) en forklaring på de piktogrammer, der benyttes i mærket, samt kalkulatoren til beregning af brændstofeffektiviteten, som er til rådighed på EU's dækmærkningswebsted iii) en udtalelse, hvor det fremhæves, at den reelle brændstofbesparelse og færdselssikkerheden i høj grad afhænger af førerens køremåde, især følgende: — at der kan opnås en betydelig brændstofbesparelse ved økonomisk kørsel — at dæktrykket bør kontrolleres regelmæssigt, da korrekt dæktryk giver bedre vejgreb i vådt føre og bedre brændstoføkonomi — at der altid bør holdes den fornødne bremseafstand.